5α. ΝΟΜΟΘΕΤ. ΔΙΑΤΑΓΜΑ υπ' αριθ. 1793 της 2/28 Σεπτ. 1942 Περί συμβατικής λύσεως φορολογικών διαφορών και βεβαιώσεως του φόρου προ της οριστικοποιήσεως των φορολογικών εγγραφών κλπ. Άρθρον 1 Προς τον σκοπόν της επιβραχύνσεως του χρόνου της περαιώσεως της διαδικασίας βεβαιώσεως και της ταχείας εισπράξεως των φόρων: α)καθαρών προσόδων, αναλυτικών κατηγοριών και συνθετικού, β)επιτηδεύματος επί τη βάσει κατατάξεως και ειδικών κατηγοριών, γ)εκτάκτων κερδών Ν. Διατάγματος 441/1941, δ)κύκλου εργασιών, ε)πωλήσεων εμπορευμάτων και υπηρεσιών Ν. Διατάγματος 442/41 και ς)ασφαλίστρων όλων των κλάδων, καθιερούται σύστημα συμβιβαστικής λύσεως της φορολογικής διαφοράς και βεβαιώσεως του φόρου προ της εκδικάσεως της ενστάσεως, κατά τα ειδικώτερον εν τοις επομένοις άρθροις οριζόμενα. Καταργηθεισών των λοιπών εκ των ανωτέρω φορολογιών, πλην του φόρου κύκλου εργασιών και ασφαλίστρων, το Ν.Δ. τούτο έχει ακτίνα εφαρμογής μόνον τας φορολογίας ταύτας. 27.Α.η.5-5α Φορολογία Κύκλου Εργασιών Άρθρον 2 1.Διαρκούσης της προθεσμίας προς άσκησιν ενστάσεως κατά της εγγραφής εν τω συμπληρωματικώ φορολογικώ καταλόγω, ή κατά της αποφάσεως της Επιτροπής κατατάξεως κλπ., δύναται ο φορολογούμενος να αιτήσηται την συμβιβαστικήν λύσιν της διαφοράς. Η περί συμβιβαστικής λύσεως της διαφοράς αίτησις, ασκουμένη δια του δικογράφου της ενστάσεως ή και δι' αυτοτελούς δικογράφου εγχειρίζεται ή επιδίδεται προς τον αρμόδιον Οικονομικόν Έφορον εντός της προς άσκησιν της ενστάσεως προθεσμίας. 2.Εκκρεμούς ούσης της αιτήσεως συμβιβασμού αναστέλλεται η εκδίκασις της ενστάσεως μέχρι πραγματοποιήσεως ή ματαιώσεως του αιτουμένου συμβιβασμού. 3.Ο Οικονομικός Έφορος υποχρεούται όπως καλέση τον φορολογούμενον ίνα, προσερχόμενος το βραδύτερον εντός δεκαημέρου από της υποβολής της αιτήσεως συμβιβασμού, αυτοπροσώπως ή αποστέλλων νομίμως εξουσιοδοτημένον αντιπρόσωπον προσκομίση τα προς υποστήριξιν της αιτήσεώς του αποδεικτικά στοιχεία και αναπτύξη τους ισχυρισμούς του. 4.Ο Οικονομικός Έφορος λαμβάνων υπ' όψιν πάντα τα στοιχεία του φακέλλου της υποθέσεως, τα υπό του φορολογουμένου προσκομιζόμενα στοιχεία και τα προφορικώς ή εγγράφως υπ' αυτού αναπτυσσόμενα ως και πάσαν εν γένει πληροφορίαν, και δυνάμενος να προτείνη και αποδεχθή περιορισμόν α)του εις το φύλον ελέγχου, την απόφασιν κατατάξεως κλπ. αναφερομένου φορολογητέου ποσού (και β) της υπ' αυτού επιβληθείσης προσαυξήσεως εις ποσόν ίσο προς το εν δέκατον αυτής, έστω και αν το ποσόν τούτο είναι μικρότερον του, κατά τα ειδικάς δι' εκάστην φορολογίαν διατάξεις, οριζομένου κατωτάτου ορίου προσαυξήσεως), μορφώνει την επί της υπ' όψιν φορολογικής διαφοράς άποψιν του Δημοσίου, ην και ανακοινοί προφορικώς εις τον παριστάμενον φορολογούμενον. Η περίπτ. β' μένει ανεφάρμοστος από της ισχύος του Ν.Δ. 632/1948 (κατωτ. σελ. 357), ορίσαντος άλλως τας προσαυξήσεις. 5.Εφ' όσον αι απόψεις του Οικονομικού Εφόρου και φορολογουμένου συμπέσωσι τελικώς, ο φορολογούμενος υποχρεούται όπως καταβάλη αμέσως της διαφοράν του φόρου και την προσαύξησιν την καθορισθείσαν δια του συμβιβασμού και επιδώση σχετικήν δήλωσιν. Επί τη βάσει δε και ταύτης διατυπούται ητιολογημένη πράξις συμβιβασμού, υπογραφομένη παρ' αμφοτέρων. Η βεβαίωσις του ούτω καταβληθέντος φόρου και προσαυξήσεως ενεργείται οίκοθεν υπό του εισπράξαντος Ταμίου. 6.Μετά την υπογραφήν της πράξεως συμβιβασμού και την επίδοσιν της δηλώσεως του φορολογουμένου ο συμβιβασμός θεωρείται τελειωθείς, η δε τυχόν ασκηθείσα ένστασις ματαιούται. Επί τη βάσει της πράξεως συμβιβασμού και της επιδοθείσης δηλώσεως ο Οικονομικός Έφορος τροποποιεί αναλόγως την εν τω συμπληρωματικώ φορολογικώ καταλόγω εγγραφήν του φορολογουμένου. 7.Εν η περιπτώσει ο φορολογούμενος δεν ήθελε προσέλθει εντός της δεκαημέρου προθεσμίας από της επιδόσεως της αιτήσεώς του ή αν αι απόψεις αυτού δεν συμπέσωσι προς τας του Οικονομικού Εφόρου η αν ούτος δεν καταβάλη κατά τα εν τη παραγράφω 5 διαλαμβανόμενα τον φόρον και την προσαύξησιν ο συμβιβασμός θεωρείται ματαιωθείς. Η ματαίωσις αύτη σημειούται επί της σχετικής αιτήσεως και συνεχίζεται η διαδικασία εκδικάσεως της ασκηθείσης ενστάσεως. Άρθρον 3 1.Ο Οικονομικός Έφορος δύναται τας αιτήσεις συμβιβασμού επί εγγραφών εις συμπληρωματικόν φορολογικόν κατάλογον ή αποφάσων κατατάξεως φόρου επιτηδεύματος κλπ. να διαβιβάση εις τας οικείας Επιτροπάς, επί τη βάσει των αποφάσεων των οποίων εγένοντο αι εγγραφαί ή αι κατατάξεις κλπ. και να ζητήση όπως αποφανθώσιν αύται επί του προτεινομένου συμβιβασμού. 2.Η επιτροπή αποφαίνεται επί της αιτήσεως συμβιβασμού το βραδύτερον εντός 15 ημερών από της υποβολής της αιτήσεως. Ο φορολογούμενος κλητεύεται επί αποδείξει δύο τουλάχιστον ημέρας προ της συνεδριάσεως όπως παραστή αυτοπροσώπως ή δια νομίμως εξουσιοδοτουμένου αντιπροσώπου κατά την συζήτησιν της αιτήσεώς του, προσκομίζων τα προς υποστήριξιν αυτής αποδεικτικά στοιχεία και αναπτύσσων τους ισχυρισμούς του. Εκ της μη τηρήσεως της περί κλητεύσεως του φορολογουμένου διατάξεως ουδεμία ακυρότης γεννάται εφ' όσον ο φορολογούμενος ήθελε παραστή κατά την συζήτησιν της αιτήσεώς του περί συμβιβαστικής λύσεως της διαφοράς. 3.Αι διατάξεις του προηγουμένου άρθρου εφαρμόζονται αναλόγως και προκειμένου περί συμβιβασμού εφ' ου κατά τας διατάξεις του παρόντος άρθρου αποφαίνεται η αρμοδία Επιτροπή. Άρθρα 4-5  (Κατηργήθησαν από του οικον. έτους 1945-46 δια του άρθρ. 16 Α.Ν. 324/1945). (Μετά την σελ. 34(α) Σελ. 34,01 Φορολογία Κύκλου Εργασιών 27.Α.η.5α Άρθρον 6 1-2 (Μεταβατικαί διατάξεις). 3.Δια Διαταγμάτων εκδιδομένων προτάσει του επί των Οικονομικών Υπουργού, δύνανται να περιληφθώσι και έτεροι φόροι εις το κατά τον παρόντα νόμον σύστημα συμβιβαστικής λύσεως της φορολογικής διαφοράς και βεβαιώσεως του φόρου προ της οριστικοποιήσεως της εγγραφής. Άρθρον 7  (Αντικαθίσταται το άρθρον 1 του Ν.Δ/τος 953/1942). Άρθρον 8  (Αναφέρεται εις την υποβολήν δηλώσεων των ανωνύμων εταιρειών δια την καταργηθείσαν φορολογίαν εκτάκτων κερδών Ν.Δ. 441/41). Άρθρα 9-10  (Αναφέρονται εις την καταργηθείσαν φορολογίαν εκτάκτων κερδών του Ν.Δ. 441/1941, 27.Δα). Άρθρο 11 1.Πάσα διάταξις αντικειμένη εις τας διατάξεις των άρθρων 1 έως και 6 του παρόντος νόμου καταργείται. 2.Η ισχύς του παρόντος νόμου άρχεται από της δημοσιεύσεως αυτού δια της Εφημερίδος της Κυβερνήσεως. 